SET ปิดเช้าเหลือลบ 1 จุด กลุ่มพลังงาน-บาทอ่อนกดดัน
SET ปิดเช้าลบ 1 จุด รับแรงกดดันเงินทุนไหลออก-เงินบาทอ่อนค่าต่อเนื่อง ราคาน้ำมันร่วงหลังจีนล็อกดาวน์เฉิงตูกระทบกลุ่มพลังงาน แนวโน้มช่วงบ่ายให้แนวรับ 1,607 จุด และแนวต้าน 1,628 จุด
SET ปิดเช้าลบ 1 จุด รับแรงกดดันเงินทุนไหลออก-เงินบาทอ่อนค่าต่อเนื่อง ราคาน้ำมันร่วงหลังจีนล็อกดาวน์เฉิงตูกระทบกลุ่มพลังงาน แนวโน้มช่วงบ่ายให้แนวรับ 1,607 จุด และแนวต้าน 1,628 จุด
2 ก.ย. 2565

นายวทัญ จิตต์สมนึก ผู้อำนวยการฝ่ายวิเคราะห์กลยุทธ์ บล.พาย (PI) กล่าวว่า ตลาดหุ้นไทยเช้านี้ปรับตัวลงไปมากในชั่วโมงแรกของการซื้อขายก่อนจะมีแรงซื้อกลับมาทำให้ดีดตัวขึ้นมาลดช่วงลบลง โดยได้รับแรงกดดันจากเงินทุนต่างชาติไหลออก หลังวานนี้ต่างชาติขายสุทธิไปกว่า 3,000 ล้านบาท และค่าเงินบาทก็ยังอ่อนค่าต่อเนื่อง โดยล่าสุดอยู่ที่ 36.80 บาท/ดอลลาร์แล้ว รวมถึงราคาน้ำมันปรับลงหลังจีนประกาศล็อกดาวน์เมืองเฉิงตูตามมาตรการ Zero Covid กระทบดีมานด์กดดันหุ้นกลุ่มพลังงาน
ด้านตลาดหุ้นอื่นในภูมิภาคเอเชียเช้านี้เคลื่อนไหวทั้งในแดนบวกและลบ
สำหรับแนวโน้มช่วงบ่าย คาดว่า ตลาดฯน่าจะยังเคลื่อนไหวอยู่ในแดนลบต่อไป เนื่องจากนักลงทุนยังรอติดตามตัวเลขการจ้างงานนอกภาคเกษตรเดือน ส.ค.ของสหรัฐในคืนนี้ หากออกมาดีก็จะเป็นแรงหนุนให้ธนาคารกลางสหรัฐ (เฟด) ปรับขึ้นดอกเบี้ยในเดือนนี้ ให้แนวรับที่ 1,607 จุด และแนวต้านที่ 1,628 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
PTTEP มูลค่าการซื้อขาย 1,663.29 ล้านบาท ปิดที่ 164.50 บาท ลดลง 1.50 บาท
IVL มูลค่าการซื้อขาย 1,533.05 ล้านบาท ปิดที่ 41.25 บาท ลดลง 0.50 บาท
CPALL มูลค่าการซื้อขาย 1,251.64 ล้านบาท ปิดที่ 60.00 บาท ลดลง 0.75 บาท
BANPU มูลค่าการซื้อขาย 1,138.28 ล้านบาท ปิดที่ 13.90 บาท ลดลง 0.10 บาท
KBANK มูลค่าการซื้อขาย 1,130.67 ล้านบาท ปิดที่ 152.00 บาท ลดลง 0.50 บาท